
Előkészítette: 		Szász Éva jegyző 

Véleményező:		Pénzügyi, Ügyrendi és Városfejlesztési Bizottság

Döntéshozatal: 	egyszerű többség 

Tárgyalás módja: 	nyilvános ülés

Tisztelt Képviselő-testület!
A Klebelsberg Intézményfenntartó Központ (KLIK) fenntartásában működő egyes szakképző intézmények átadásáról, valamint egyes kormányrendeleteknek a szakképzés intézményrendszerének átalakításával összefüggő módosításáról szóló 146/2015. (VI. 12) Korm. rendelet alapján a KLIK szervezetéből kiváló köznevelési intézményekből a szakképzésért és felnőttképzésért felelős miniszter a szakképzésről szóló 2011. évi CLXXXVII. törvény 4/B. § (1) bekezdése szerinti szakképzési centrumokat alapít a költségvetési szerv alapítására vonatkozó szabályok szerint. A KLIK szervezetéből kiváló szakképzési intézmények a szakképzési centrumok részeként a Nemzetgazdasági Minisztérium fenntartásában, a Nemzeti Szakképzési és Felnőttképzési Hivatal közvetlen irányítása alá tartoznak 2015. július 1-től. 
Ennek értelmében az eddigi KLIK fenntartásában működő Martfűi Damjanich János Szakképző Iskola, Gimnázium és Kollégium ingatlanjai a Szolnoki Szolgáltatási Szakképzési Centrum feladatellátását szolgálják 2015. július 1-től.
Ezért Martfű Város Önkormányzata és a KLIK között kötött vagyonkezelési szerződést 2015. június 30-i hatállyal a Feleknek meg kell szüntetniük.

A KLIK 2015. augusztus 18-án megküldte a Vagyonkezelési szerződés megszüntetése tárgyú tervezetet, melyet az előterjesztéshez mellékelek. 

Kérem a Tisztelt Képviselő-testületet, hogy az alábbi határozati javaslat elfogadásával a vagyonkezelési szerződés megszüntetését szíveskedjen jóvá hagyni.

Határozati javaslat:
…/2015.(…..) határozat
Vagyonkezelési szerződés megszüntetéséről

Martfű Város Önkormányzatának Képviselő-testülete megtárgyalta a Klebelsberg Intézményfenntartó Központ és Martfű Város Önkormányzata között létrejött vagyonkezelési szerződés megszüntetésére vonatkozó előterjesztést, mely alapján a határozat mellékletét képező szerződést jóváhagyólag elfogadja. 
A Képviselő-testület felhatalmazza a polgármestert a vagyonkezelési szerződés megszüntetésére vonatkozó szerződés aláírására.

Erről értesülnek: 
1. Klebelsberg Intézményfenntartó Központ (KLIK)
    Szolnoki Tankerület
    5000 Szolnok, Kossuth tér 1.
2. Martfűi Polgármesteri Hivatal Pénzügyi és Adóügyi Iroda
3. Martfűi Polgármesteri Hivatal Városfejlesztési és Üzemeltetési Iroda
4. JNSZ Megyei Kormányhivatal, Szolnok
5. Képviselő-testület tagjai

Martfű, 2015. szeptember 16. 						Dr. Papp Antal
										polgármester

